FCK må undvære sine fans i den kommende udekamp og i det næste derby på udebane. Det har Fodboldens Appelinstans besluttet. Dermed er den første dom fra Fodboldens Disciplinærinstans omstødt.

Fodboldens Appelinstans har besluttet at ændre på den dom, som Fodboldens Disciplinærinstans tildelte FC København efter urolighederne ved opgøret på udebane mod Brøndby tidligere på sæsonen.

Fodboldens Disciplinærinstans dømte i første omgang FCK til to hjemmekampe uden tilskuere - den førstkommende kamp og det næste derby mod Brøndby.

Det er nu ændret til, at FCK i den førstkommende udekamp mod OB og i det næste derby på Brøndby Stadion ikke får tildelt et fanafsnit.

Dog har appelsinstansen besluttet, at FCK skal betale 300.000 kroner i bøde i stedet for de 150.000 kroner, som bøden i første omgang lød på.

Appelinstansen har lagt vægt på flere ting i sin omstødelse af dommen. Blandt andet at FCK straks tog afstand fra urolighederne, og at klubben har hjulpet til med at finde frem til ballademagerne.

Du kan læse meget mere om appelinstansen begrundelser ved at trykke her.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)